中庸章句序

中庸何爲而作 子思子 憂道學之失其傳而作也 蓋自上古 聖神繼天立極而道統之傳 有自來矣 其見於經則允執厥中者 堯之所以授舜也 人心惟危 道心惟微 惟精惟一 允執厥中者 舜之所以授禹也 堯之一言 至矣盡矣 而舜復益之以三言者 則所以明夫堯之一言 必如是而後 可庶幾也 蓋嘗論之 心之虛靈知覺 一而已矣 而以爲有人心道心之異者 則以其或生於形氣之私 或原於性命之正 而所以爲知覺者不同 是以或危殆而不安 或微妙而難見耳 然人莫不有是形 故雖上智不能無人心 亦莫不有是性 故雖下愚不能無道心 二者雜於方寸之間 而不知所以治之 則危者愈危 微者愈微 而天理之公 卒無以勝夫人欲之私矣 精則察夫二者之間而不雜也 一則守其本心之正而不離也 從事於斯 無少間斷 必使道心 常爲一身之主 而人心 每聽命焉 則危者安 微者著 而動靜云爲 自無過不及之差矣 夫堯舜禹天下之大聖也 而天下相傳 天下之大事也 以天下之大聖 行天下之大事 而其授受之際 丁寧告戒 不過如此 則天下之理 豈有以加於此哉 自是以來 聖聖相承 若成湯文武之爲君 皐陶伊傅周召之爲臣 旣皆以此 而接夫道統之傳  若吾夫子 則雖不得其位 而所以繼往聖 開來學 其功 反有賢於堯舜者 然當是時 見而知之者惟顔氏曾氏之傳 得其宗 及其曾氏之再傳 而復得夫子之孫子思 則去聖遠而異端起矣 子思懼夫愈久而愈失其眞也 於是 推本堯舜以來相傳之意 質以平日所聞父師之言 更互演繹 作爲此書 以詔後之學者 蓋其憂之也深 故其言之也切 其慮之也遠 故其說之也詳 其曰 天命率性 則道心之謂也 其曰 擇善固執 則精一之謂也 其曰 君子時中 則執中之謂也 世之相後千有餘年 而其言之不異 如合符節 歷選前聖之書 所以提□網維 開示蘊奧 未有若是其明且盡者也 自是而又再傳 以得孟氏 爲能推明是書 以承先聖之統 及其沒而遂失其傳焉 則吾道之所寄 不越乎言語文字之間 而異端之說 日新月盛 以至於老佛之徒出 則彌近理而大亂眞矣 然而尙幸此書之不泯 故程夫子兄弟者出 得有所考 以續夫千載不傳之緖 得有所據 以斥夫二家似是之非 蓋子思之功 於是爲大 而微程夫子 則亦莫能因其語而得其心也 惜乎 其所以爲說者 不傳 而凡石氏之所輯錄 僅出於其門人之所記 是以 大義雖明 而微言未析 至其門人所自爲說 則雖頗詳盡而多所發明 然倍其師說而淫於老佛者亦有之矣 熹自蚤歲 卽嘗受讀而竊疑之 沈潛反復 蓋亦有年 一旦恍然 似有以得其要領者 然後 乃敢會衆說而折其衷 旣爲定著章句一篇 以俟後之君子 而一二同志 復取石氏書 刪其繁亂 名以輯略 且記所嘗論辨取舍之意 別爲或問 以附其後 然後 此書之旨 支分節解 脈絡貫通 詳略相因 巨細畢學 而凡諸說之同異得失 亦得以曲暢旁通 而各極其趣 雖於道統之傳 不敢妄議 然初學之士 或有取焉 則亦庶乎升高行遠之一助云爾

淳熙己酉春三月戊申 新安朱熹書

讀中庸法

朱子曰 中庸一篇 某妄以己意 分其章句 是書豈可以章句求哉 然學者之於經 未有不得於辭而能通其意者 又曰 中庸初學者未當理會  中庸之書難看 中間說鬼說神 都無理會 學者須是見得箇道理了 方可看此書將來印證  讀書之書 須是且著力去看大學 又著力去看論語 又著力去看孟子 看得三書了 這中庸 半截都了 不用問人 只略略恁看過 不可掉了易底 却先去攻那難低 中庸多說無形影 說下學處少 說上達處多 若且理會文義 則可矣  讀書 先須看大綱 又看幾多間架 如天命之謂性 率性之謂道 修道之謂敎 此是大綱 夫婦所知所能 與聖人不知不能處 此類是間架 譬人看屋 先看他大綱 次看幾多間 間內又有小間然後 方得貫通  又曰 中庸自首章以下 多對說將來 直是整齊 某舊讀中庸 以爲子思做 又時復有箇子曰字 讀得熟後 方見得是子思參夫子之說 著爲此書 自是 沈潛反覆 遂漸得其旨趣 定得今章句擺布得來 直恁□細密  近看中庸 於章句文義間 窺見聖賢述作傳授之意 極有條理 如繩貫棋局之不可亂  中庸當作六大節看 首章 是一節 說中和 自君子中庸以下十章 是一節 說中庸君子之道 費而隱以下八章 是一節 說費隱 哀公問政以下七章 是一節 說誠 大哉聖人之道以下六章 是一節 說大德小德 末章 是一節 復申首章之義 問中庸大學之別 曰如讀中庸求義理 只是致知功夫 如謹獨修省 亦只是省意 問只是中庸 直說到聖而不可知處 曰如大學裡也 有如前王不忘 便是篤恭而天下平低事

中庸               朱熹章句

中者 不偏不倚無過不及之名 庸平常也

子程子曰 不偏之謂中 不易之胃庸 中者天下之正道 庸者天下之定理 此篇乃孔門傳授心法子思恐其久而差也 故筆之於書以授孟子 其書始言一理 中散爲萬事 末複合爲一理 放之則彌六合 卷之則退藏於密 其味無窮 皆實學也 善讀者 玩索而有得焉 則終身用之 有不能盡者矣

天命之謂性 率性之謂道 脩道之謂敎

命猶令也 性卽理也 天以陰陽五行 化生萬物 氣以成形 而理亦賦焉 猶命令也 於是人物之生 因各得 其所賦之理 以爲健順五常之德 所謂性也 率循也 道猶路也 人物各循其性之自然 則其日用事物之間 莫不各有當行之路 是則所謂道也 脩品節之也 性道雖同 而氣稟或異 故不能無過不及之差 聖人因人物之所當行者 而品節之 以爲法於天下 則謂之敎 若禮樂刑政之屬是也 蓋人知己之有性 而不知其出於天 知事之有道 而不知其由於性 知聖人之有敎 而不知其因吾知之所固有者裁之也 故子思於此首發明之 而董子所謂道之大原 出於天 亦此意也

道也者 不可須臾離也 可離 非道也 是故君子 戒愼乎其所不睹 恐懼乎其所不聞

道者日用事物當行之理 皆性之德而具於心 無物不有 無時不然 所以不可須臾離也 若其可離 則豈率性之謂哉 是以君子之心常存敬畏 雖不見聞 亦不敢忽 所以存天理之本然 而不使離於須臾之頃也

莫見乎隱 幕顯乎微 故君子 愼其獨也

隱暗處也 微細事也 獨自人所不知而己所獨知之地也 言幽暗之中 細微之事 跡雖未形 而幾則已動 人雖不知 而己獨知之 則是天下之事 無有著見明顯而過於此者 是以 君子旣常戒懼 而於此 尤加謹焉 所以□人欲於將萌 而不使其潛滋暗長於隱微之中 以至離道之遠也

喜怒哀樂之未發 謂之中 發而皆中節 謂之和 中也者 天下之大本也 和也者 天下之達 道也

喜怒哀樂 情也, 其未發則性也  無所偏倚故 謂之中 發皆中節情之正也 無所乖戾故 謂之和 大本者 天命之性 天下之理 皆由此出 道之體也  達道者 循性之謂 天下古今之所共由 道之用也 此言性情之德 以明道不可離之意

致中和 天地位焉 萬物育焉

致推而極之也 位者安其所也 育者 遂其生也 自戒懼而約之 以至於至靜之中無所偏倚而其守不失 則極其中而天地位矣 自謹獨而精之 以至於應物之處無少差謬而無適不然 則極其和而萬物育矣  蓋天地萬物本吾一體吾之心正 則天地之心亦正矣 吾之氣順 則天地之氣亦順矣 故其效驗 至於如此 此學問之極功 聖人之能事 初非有待於外 而修道之敎亦在其中矣 是其一體一用 雖有動靜之殊 然 必其體立而後用有以行 則其實亦非有兩事也 故於此 合而言之 以結上文之意  右第一章 子思述所傳之意以立言 首明道之本原出於天而不可易 其實體備於己而不可離 次言存養省察之要 終言聖神功化之極 蓋欲學者於此 反求諸身而自得之 以去夫外誘之私而充其本然之善 楊氏所謂一篇之體要是也 其下十章 蓋子思引夫子之言 以終此章之義

仲尼曰 君子中庸 小人反中庸

中庸者 不偏不倚無過不及而平常之理 乃天命所當然精微之極致也 唯君子爲能體之 小人反是

君子之中庸也 君子而時中 小人之中庸也 小人而無忌憚也

王肅本作小人之反中庸也 程子亦以爲然 今從之  君子之所以爲中庸者 以其有君子之德 而又能隨時以處中也 小人之所以反中庸者 以其有小人之心 而又無所忌憚也 蓋中無定體 隨時而在 是乃平常之理也 君子知其在我 故能戒謹不睹 恐懼不聞 而無時不中 小人不知有此 則肆欲妄行而無所忌憚矣  右第二章 此下十章皆論中庸 以釋首章之義 文雖不屬 而意實相承也 變和言庸者 游氏曰 以性情言之 則曰中和 以德行言之 則曰中庸 是也 然 中庸之中實兼中和之義

子曰 中庸 其至矣乎 民鮮能 久矣

過則失中 不及則未至 故惟中庸之德 爲至 然亦人所同得 初無難事 但世敎衰 民不興行 故鮮能之今已久矣 論語無能字  右第三章

子曰 道之不行也 我知之矣 知者過之 愚者不及也 道之不明也 我知之矣 賢者過之 不肖者不及也

道者天理之當然 中而已矣 知愚賢不肖之過不及 則生稟之異而失其中也 知者知之過 旣以道爲不足行 愚者不及知 又不知所以行 此道之所以常不行也 賢者行之過 旣以道爲不足知 不肖者不及行 又不求所以知 此道之所以常不明也

人莫不飮食也 鮮能知味也

道不可離人自不察 是以有過不及之弊  右第四章

子曰 道其不行矣夫

由不明故 不行  右第五章 此章承上章而擧其不行之端 以起下章之意

子曰 舜其大知也與 舜好問而好察邇言 隱惡而揚善 執其兩端 用其中於民 其斯以 爲舜乎

舜之所以爲大知者 以其不自用而取諸人也 邇言者 淺近之言 猶必察焉 其無遺善可知 然於其言之未善者 則隱而不宣 其善者則播而不匿 其廣大光明 又如此 則人孰不樂告以善哉 兩端謂衆論不同之極致 蓋凡物 皆有兩端 如小大厚薄之類 於善之中又執其兩端而量度以取中然後用之 則其擇之審而行之至矣 然非在我之權度精切不差 何以與此 此知之所以無過不及而道之所以行也  右第六章

子曰 人皆曰予知 驅而納諸□□陷□之中而莫之知□也人皆曰予知 擇乎中庸而不 能期月守也

□網也 □機檻也 陷□坑坎也 皆所以掩取禽獸者也 擇乎中庸 辨別衆理 以求所謂中庸 卽上章好問用中之事也 期月□一月也 言知禍而不知避 以況能擇而不能守 皆不得爲知也  右第七章 承上章大知而言 又擧不明之端 以起下章也

子曰 回之爲人也 擇乎中庸 得一善則拳拳服膺而弗失之矣

回孔子弟子顔淵名 拳拳奉持之貌 服猶著也 膺胸也 奉持而著之心胸之間 言能守也 顔子蓋眞知之 故能擇能守 如此 此 行之所以無過不及而道之所以明也  右第八章

子曰 天下國家 可均也 爵祿 可辭也 白刃 可蹈也 中庸 不可能也

均平治也 三者亦知仁勇之事 天下之至難也 然皆倚於一偏 故 資之近而力能勉者 皆足以能之 至於中庸 雖若易能 然非義精仁熟而無一毫人欲之私者 不能及也 三者難而易 中庸易而難 此民之所以鮮能也  右第九章 亦承上章以起下章

子路 問强

子路孔子弟子仲由也 子路好勇 故問强

子曰 南方之强與 北方之强與

抑語辭 而汝也

寬柔以敎 不報無道 南方之强也 君子 居之

寬柔以敎 謂含容巽順 以誨人之不及也 不報無道 謂橫逆之來 直受之而不報也 南方 風氣柔弱 故以含忍之力勝人爲强 君子之道也

□金革 死而不厭 北方之强也 而强者 居之

□席也 金戈兵之屬 革甲胄之屬 北方風氣剛勁 故以果敢之力勝人爲强 强者之事也

故君子 和而不流 强哉矯 中立而不倚 强哉矯 國有道 不變塞焉 强哉矯 國無道 至 死不變 强哉矯

此四者汝之所當强也 矯强貌 詩曰矯矯虎臣 是也 倚偏著也 塞未達也 國有道 不變未達之所守 國無道 不變平生之所守也 次則所謂中庸之不可能者 非有以自勝其人欲之私 不能擇而守也 君子之强 孰大於是 夫子以是告子路者 所以抑其血氣之剛而進之以德義之勇也  右第十章

子曰 素隱行怪 後世 有述焉 吾弗爲之矣

素按漢書當作索 蓋字之誤也 索隱行怪言深求隱僻之理而過爲詭異之行也 然以其足以欺世而盜名 故後世或有稱述之者 此知之過而不擇乎善 行之過而不用其中 不當强而强者也 聖人豈爲之哉

君子 遵道而行 半途而廢 吾弗能已矣

遵道而行則能擇乎善矣 半塗而廢則力之不足也 此其知雖足以及之而行有不逮 當强而不强者也 已止也 聖人於此 非勉焉而不敢廢 蓋至誠無息 自有所不能止也

君子 依乎中庸 遯世不見知而不悔 唯聖者 能之

不爲索隱行怪 則依乎中庸而已 不能半塗而廢 是以遯世不見知而不悔也 此中庸之成德 知之盡 仁之至 不賴勇而裕如者 正吾夫子之事 而猶不自居也 故曰唯聖者能之而已  右第十一章 子思所引夫子之言以明首章之義者 止此 蓋此篇大旨以知仁勇三達德 爲入道之門 故於篇首 卽以大舜顔淵子路之事 明之 舜知也 顔淵仁也 子路勇也 三者 廢其一 則無以造道而成德矣 餘見第二十章

君子之道 費而隱

費用之廣也 隱體之微也

夫婦之愚 可以與知焉 及其至也 雖聖人 亦有所不知焉 夫婦之不肖 可以能行焉 及其之也 雖聖人 亦有所不能焉 天地之大也 人猶有所憾 故君子語大 天下莫能載焉 語小 天下莫能破焉

君子之道 近自夫婦居室之間 遠而至於聖人天地之所不能盡 其大無外 其小無內 可謂費矣 然其理之所以然 則隱而莫之見也 蓋可知可能者 道中之一事 及其至而聖人不知不能 則擧全體而言 聖人固有所不能盡也 侯氏曰 聖人所不知 如孔子問禮問官之類 所不能 如孔子不得位 堯舜病博施之類 愚謂 人所憾於天地 如覆載生成之偏 及寒署災祥之不得其正者

詩云 鳶飛戾天 魚躍于淵 言其上下察也

詩大雅寒麓之篇 鳶□類 戾至也 察著也 子思引此詩 以明化育流行 上下昭著 莫非此理之用 所謂費也 然其所以然者 則非見聞所及 所謂隱也 故程子曰 此一節 子思喫緊爲人處 活潑潑地 讀者其致思焉

君子之道 造端乎夫婦 及其至也 察乎天地

結上文  右第二十章 子思之言 蓋以申明首章道不可離之意也 其下八章雜引孔子之言以明之

子曰 道不遠人 人之爲道而遠人 不可以爲道

道者率性而已 固衆人之所能知能行者也 故常不遠於人 若爲道者厭其卑近 以爲不足爲 而反務爲高遠難行之事 則非所以爲道矣

詩云 伐柯伐柯 其則不遠 緝柯以伐柯 □而視之 猶以爲遠 故君子 以人治人 改而止

詩□風伐柯之篇 柯斧柄 則法也 □邪視也 言人執柯伐木以爲柯者 彼柯長短之法 在此柯耳 然猶有彼此之別 故伐者視之猶以爲遠也 若以人治人 則所以爲人之道各在當人之身 初無彼此之別 故君子之治人也 卽以其人之道 還治其人之身 其人能改 卽止不治 蓋責之以其所能知能行 非欲其遠人以爲道也 長子所謂以衆人望人則易從 是也

忠恕 違道不遠 施諸己而不願 亦勿施於人

盡己之心爲忠 推己及人爲恕 違去也 如春秋傳齊師違穀七里之違 言自此至彼 相去不遠 非背而去之之謂也 道卽其不遠人者是也 施諸己而不願 亦勿施於人 忠恕之事也 以己之心 度人之心 未嘗不同 則道之不遠於人者 可見 故己之所不欲 則勿以施於人 亦不遠人以爲道之事 長子所謂以愛己之心愛人則盡仁 是也

君子之道四 丘未能一焉 所求乎子 以事父 未能也 所求乎臣 以事君 未能也 所求乎弟 以事兄 未能也 所求乎朋友 先施之 未能也 庸德之行 庸言之謹 有所不足 不敢不勉 有餘 不敢盡 言顧行 行顧言 君子 胡不□□爾

求猶責也 道不遠人 凡己之所以責人者 皆道之所當然也 故反之以自責而自修焉 庸平常也 行者踐其實 謹者擇其可 德不足而勉 則行益力 言有餘而□ 則謹益至 謹之至則言顧行矣 行之力則行顧言矣 □□篤實貌 言君子之言行如此 豈不□□乎 讚美之也 凡此皆不遠人以爲道之事 長子所謂以責人之心責己則盡道 是也  右第十三章 道不遠人者 夫婦所能 丘未能一者 聖人所不能 皆費也而其所以然者 則至隱存焉 下章放此

君子 素其位而行 不願乎其外

素猶見在也 言君子但因見在所居之位 而爲其所當爲 無慕乎其外之心也

素富貴 行乎富貴 素貧賤 行乎貧賤 素夷狄 行乎夷狄 素患難 行乎患難 君子 無入而 不自得焉

此言素其位而行也

在上位 不陵下 在下位 不援上 正己而不求於人 則無怨 上不怨天 下不尤人

此言不願乎其外也

故君子 居易以俟命 小人 行險以□幸

易平地也 居易素位而行也 俟命不願乎外也 □求也 幸謂所不當得而得者

子曰 射有似乎君子 失諸正鵠 反求諸其身

□布曰正 棲皮曰鵠 皆侯之中 射之的也 子思引此孔子之言 以結上文之意  右第十四章 子思之言也 凡章首 無子曰字者 放此

君子之道 □如行遠必自邇 □如登高必自卑

□ 譬同

詩曰 妻子好合 如鼓瑟琴 兄弟旣翕 和樂且耽 宜爾室家 樂爾妻帑

詩小雅常□之篇 鼓瑟琴和也 翕亦合也 耽亦樂也 帑子孫也

子曰 父母 其順矣乎

夫子誦此詩而讚之曰 人能和於妻子 宜於兄弟如此 則父母其安樂之矣 子思引詩及此語 以明行遠自邇 登高自卑之意  右第十五章

子曰 鬼神之爲德 其盛矣乎

程子曰 鬼神天地之功用 而造化之迹也 張子曰 鬼神者 二氣之良能也 愚謂以二氣言 則鬼者陰之靈也 神者陽之靈也 以一氣言 則至而伸者爲神 反而歸者爲鬼 其實一物而已 爲德猶言性情功效

視之而弗見 聽之而弗聞 體物而不可遺

鬼神無形與聲 然物之終始 莫非陰陽合散之所爲 是其爲物之體而物之所不能遺也 其言體物 猶易所謂幹事

使天下之人 齊明盛服 以承祭祀 洋洋乎如在其上 如在其左右

齊之爲言 齊也 所以齊不齊而致其齊也 明猶潔也 洋洋流動充滿之意 能使人畏敬奉承而發見昭著如此 乃其體物而不可遺之驗也 孔子曰其氣發揚于上 爲昭明焄蒿悽愴 此百物之精也 神之著也 正謂此爾

詩曰 神之格思 不可度思 □可射思

詩大雅抑之篇 格來也 □況也 射厭也 言厭怠而不敬也 思語辭

夫微之顯 誠之不可□ 如此夫

誠者眞實無妄之謂 陰陽合散 無非實者 故其發見之不可□ 如此  右第十六章 不見不聞 隱也 體物如在 則亦費矣 此前三章 以其費之小者而言 此後三章 以其費之大者而言 此一章 兼費隱包大小而言

子曰 舜其大孝也與 德爲聖人 尊爲天子 富有四海之內 宗廟饗之 子孫保之

子孫謂虞思陳胡公之屬

故大德 必得其位 必得其祿 必得其名 必得其壽

舜年百有十歲

故天之生物 必因其材而篤焉 故栽者 培之 傾者 覆之

才質也 篤厚也 栽植也 氣至而滋息爲培 氣反而遊散則覆

詩曰 嘉樂君子 憲憲令德 宜民宜人 受祿于天 保佑命之 自天申之

詩大雅假樂之篇 假當依此作嘉 憲當依詩作顯 申重也

故大德者 必受命

受命者 受天命爲天子也  右第十七章 此由庸行之常 抽之以極其至 見道之用廣也 而其所以然者 則爲體微矣 後二章亦此意

子曰 無憂者 其惟文王乎 以王季爲父 以武王爲子 父作之 子述之

此言文王之事 書言王季其動王家 蓋其所作 亦積功累仁之事也

武王 纘太王王季文王之緖 壹戎衣而有天下 身不失天下之顯名 尊爲天子 富有四海之內 宗廟饗之 子孫保之

此言武王之事 纘繼也 大王王季之父也 書云大王肇基王迹 詩云至于大王 實始□商 緖業也 戎衣甲胄之屬 壹戎衣 武成文 言壹著戎衣以伐紂也

武王 末受命 周公 成文武之德 追王泰王王季 上祀先公以天子之禮 斯禮也 達乎諸候 大夫及士庶人 父爲大夫 子爲士 葬以大夫 祭以士 父爲士 子爲大夫 葬以士 祭以大 夫 期之喪 達乎大夫 三年之喪 達乎天子 父母之喪 無貴賤一也

此言周公之事 末猶老也 追王蓋推文武之意 以及乎王迹之所起也 先公組紺以上至后稷也 上祀先公以天子之禮 又推大王王季之意 以及於無窮也 制爲禮法 以及天下 使葬用死者之爵 祭用生者之祿 喪服自期以下 諸侯絶 大夫降 而父母之喪 上下同之 推己以及人也  右第十八章

子曰 武王周公 其達孝矣乎

達通也 承上章而言 武王周公之孝 乃天下之人 通謂之孝 猶孟子之言達尊也

夫孝者 善繼人之志 善述人之事者也

上章 言武王纘大王王季文王之緖 以有天下 而周公成文武之德 以追崇其先祖 此繼志述事之大者也 下文又以其所制祭祀之禮通于上下者 言之

春秋 修其祖廟 陳其宗器 設其裳衣 薦其時食

祖廟天子七 諸侯五 大夫三 適士二 官師一 宗器 先世所藏之重器 若周之赤刀 大訓 天球 河圖之屬也 裳衣 先祖之遺衣服 祭則設之以授尸也 時食四時之食 各有其物 如春行羔豚膳膏香之類是也

宗廟之禮 所以序昭穆也 序爵 所以辨貴賤也 序事 所以辨賢也 旅酬 下 爲上 所以逮 賤也 燕毛 所以序齒也

宗廟之次 左爲昭 右爲穆而子孫 亦以爲序 有事於太廟 則子姓兄弟□昭群穆 咸在而不失其倫焉 爵公侯卿大夫也 事宗祝有司之職事也 旅衆也 酬導飮也 旅酬之禮 賓弟子 兄弟之子 各擧□於其長而衆相酬 蓋宗廟之中 以有事爲榮 故逮及賤者 使亦得以申其敬也 燕毛祭畢而燕則以毛髮之色 別長幼 爲坐次也 齒年數也

踐其位 行其禮奏其樂 敬其所尊 愛其所親 事死如事生 事亡如事存 孝之至也

踐猶履也 其指先王也 所尊所親先王之祖考子孫臣庶也 始死謂之死 旣葬則曰反而亡焉 皆指先王也 此結上文兩節 皆繼志述事之意也

郊使之禮 所以事上帝也 宗廟之禮 所以祀乎其先也 明乎郊使之禮 □嘗之義 治國 其如示諸掌乎

郊祭天 社祭地 不言后土者 省文也 □天子宗廟之大祭 追祭太祖之所自出於太廟 而以太祖配之也 嘗秋祭也 四時皆祭 擧其一耳 禮必有義 對擧之互文也 示與視同 視諸掌言易見也 此與論語文意 大同小異 記有詳略耳  右第十九章

哀公 問政

哀公魯君 名蔣

子曰 文武之政 布在方策 其人存則其政擧 其人亡則其政息

方版也 策簡也 息猶滅也 有是君有是臣 則有是政矣

人道敏政 地道敏樹 夫政也者 蒲盧也

敏速也 蒲盧 沈括 以爲蒲葦 是也 以人立政 猶以地種樹 其成速矣 而蒲葦 又易生之物 其成尤速也 言人存政擧 其易如此

故爲政在人 取人以身 修身以道 修道以仁

此承上文人道敏政而言也 爲政在人 家語 作爲政在於得人 語意尤備 人謂賢臣 身指君身 道者天下之達道 仁者天地生物之心而人得以生者 所謂元者善之長也 言人君爲政 在於得人 而取人之則 又在修身 能仁其身 則有君有臣而政無不擧矣

仁者人也 親親爲大 義者宜也 尊賢爲大 親親之殺 尊賢之等 禮所生也

人指人身而言 具此生理 自然便有惻□慈愛之意 深體味之可見 宜者分別事理 各有所宜也 禮則節文斯二者而已

(在下位 不獲乎上 民不可得而治矣)

鄭氏曰 此句在下 誤重在此

故君子 不可以不修身 思修身 不可以不事親 思事親 不可以不知人 思知人 不可以 不知天

爲政在人 取人以身 故不可以不修身 修身以道 修道以仁 故思修身 不可以不事親 欲盡親親之仁 必由尊賢之義 故又當知人 親親之殺 尊賢之等 皆天理也 故又當知天

天下之達道五 所以行之者三 曰君臣也 父子也 夫婦也 昆弟也 朋友之交也 五者 天下之達道也 知仁勇三者 天下之達德也 所以行之者 一也

達道者 天下古今所共由之路 卽書所謂五典 孟子所謂父子有親 君臣有義 夫婦有別 長幼有序 朋友有信 是也 知所以知此也 仁所以禮此也 勇所以强此也 謂之達德者 天下古今所同得之理也 一則誠而已矣 達道雖人所共由 然 無是三德 則無以行之 達德 雖人所同得 然 一有不誠 則人欲間之 而德非其德矣 程子曰 所謂誠者 止是誠實此三者 三者之外 更別無誠

或生而知之 或學而知之 或困而知之 及其知之 一也 或安而行之 或利而行之 或勉强 而行之 及其成功 一也

知之者之所知 行之者之所行 謂達道也 以其分而言 則所以知者知也 所以行者仁也 所以至於知之成功而一者勇也 以其等而言  則生知安行者知也 學知利行者仁也 困知勉行者勇也 蓋人性雖無不善 而氣稟有不同者 故聞道有蚤莫 行道有難易 然能自强不息 則其至一也 呂氏曰 所入之塗雖異 而所至之域則同 此所以爲中庸 若乃企生知安行之資 爲不可幾及 輕困知勉行 謂不能有成 此道之所以不明不行也

(子曰) 好學 近乎知 力行 近乎仁 知恥 近乎勇

子曰二字 衍文 此言未及乎達德而求以入德之事 通上文三知爲知 三行爲仁 則此三近者 勇之次也 呂氏曰 愚者自是而不求 自私者 徇人欲而忘返 懦者甘爲人下而不辭 故好學非知 然足以破愚 力行非仁 然足以忘私 知恥非勇 然足以起懦

知斯三者 則知所以修身 知所以修身 則知所以治人 知所以治人 則知所以治天下國家矣

斯三者 指三近而言 人者對己之稱 天下國家 則盡乎人矣 言此以結上文修身之意 其下文九經之端也

凡爲天下國家 有九經曰 修身也 尊賢也 親親也 敬大臣也 體群臣也 子庶民也 來百 工也 柔遠人也 懷諸候也

經常也 體謂設以身處其地而察其心也 子如父母之愛其子也 柔遠人所謂無忘賓旅者也 此列九經之目也 呂氏曰 天下國家之本 在身 故修身爲九經之本 然 必親師取友然後 修身之道進 故尊賢次之 道之所進 莫先其家 故親親次之 由家以及朝廷 故敬大臣 體君臣次之 由朝廷以及其國 故子庶民 來百工次之 由其國以及天下 故柔遠人 懷諸侯次之 此九經之序也 視君臣 猶吾四體 視百姓 猶吾子 此視臣視民之別也

修身則道立 尊賢則不惑 親親則諸父昆弟 不怨 敬大臣則不眩 體群臣則士之報禮重 子庶民則百姓勸 來百工則財用足 柔遠人則四方歸之 懷諸侯則天下畏之

此言九經之效也 道立謂道成於己而可爲民表 所謂皇建其有極 是也 不惑謂不疑於理 不眩謂不迷於事 敬大臣 則信任專而小臣不得以間之 故臨事而不眩也 來百工 則通功易事 農末相資 故財用足 柔遠人 則天下之旅 皆悅而願出於其塗 故四方歸 懷諸侯 則德之所施者博而威之所制者廣矣 故 曰天下畏之

齊明盛服 非禮不動 所以修身也 去讒遠色 賤貨而貴德 所以勸賢也 尊其位 重其祿 同其好惡 所以勸親親也 官盛任使 所以勸大臣也 忠信重祿 所以勸士也 時使薄斂 所 以勸百姓也 日省月試 旣□稱事 所以勸百工也 送往迎來 嘉善而矜不能 所以柔遠人也 繼絶世 擧廢國 治亂持危 朝聘以時 厚往而薄來 所以懷諸侯也

此言九經之事也 官盛任使 謂官屬衆盛 足任使令也 蓋大臣 不當親細事 故所以優之者如此 忠信重祿 謂待之誠而養之厚 蓋以身體之 而知其所賴乎上者如此也 旣讀曰□ □稟稍食也 稱事如周禮藁人職曰 考其弓弩 以上下其食 是也 往則爲之授節以送之 來則豊其委積以迎之 朝謂諸侯見於天子 聘謂諸侯使大夫來獻 王制比年一小聘 三年一大聘 五年一朝 厚往薄來 謂燕賜厚而納貢薄

凡爲天下國家 有九經 所以行之者 一也

一者誠也 一有不誠 則是九者皆爲虛文矣 此九經之實也

凡事 豫則立 不豫則廢 言前定則不□ 事前定則不困 行前定則不구 道前定則不窮

凡事指達道達德九經之屬  豫素定也 □□也 □病也 此承上文 言凡事皆欲先立乎誠 如下文所推是也

在下位 不獲乎上 民不可得而治矣 獲乎上 有道 不信乎朋友 不獲乎上矣 信乎朋友 有道 不順乎親 不信乎朋友矣 順乎親 有道 反諸身不誠 不順乎親矣 誠身 有道 不明 乎善 不誠乎身矣

此又以在下位者 抽言素定之意 反諸身不誠 謂反求諸身 而所存所發 未能眞實而無妄也 不明乎善 謂不能察於人心天命之本然 而眞知至善之所在也

誠者 天之道也 誠之者 人之道也 誠者 不勉而中 不思而得 從容中道 聖人也 誠之者 擇善而固執之者也

此承上文誠身而言 誠者眞實無妄之謂 天理之本然也 誠之者 未能眞實無妄而欲其眞實無妄之謂 人事之當然也 聖人之德 渾然天理 眞實無妄 不待思勉而從容中道 則亦天之道也 未至於聖 則不能無人欲之私  而其爲德 不能皆實 故未能不思而得 則必擇先然後 可以明善 未能不勉而中 則必固執而後 可以誠身 此則所謂人之道也 不思而得 生知也 不勉而中 安行也 擇善學知以下之事 固執利行以下之事也

博學之 審問之 愼思之 明辨之 篤行之

此誠之之目也 學問思辨 所以擇善而爲知 學而知也 篤行 所以固執而爲仁 利而行也 程子曰 五者廢其一 非學也

有弗學 學之 弗能 弗措也 有弗問 問之 弗知 弗措也 有弗思 思之 弗得 弗措也 有 弗辨 辨之 弗明 弗措也 有弗行 行之 弗篤 弗措也 人一能之 己百之 人十能之 己千之

君子之學 不爲則已 爲則必要其成 故常百倍其功 此困而知 勉而行者也 勇之事也

果能此道矣 雖愚必明 雖柔必强

明者擇善之功 强者固執之效 呂氏曰 君子所以學者 爲能變化氣質而已 德勝氣質 則愚者可進於明 柔者可進於强 不能勝之 則雖有志於學 亦愚不能明 柔不能立而已矣 蓋均善而無惡者 性也 人所同也 昏明强弱之稟 不齊者 才也 人所異也 誠之者 所以反其同而變其異也 夫以不美之質 求變而美 非百倍其功 不足以致之 今以鹵莽滅裂之學 或作或輟 以變其不美之質 及不能變 則曰天質不美 非學所能變 是果於自棄 其爲不仁 甚矣  右第二十章 此引孔子之言 以繼大舜文武周公之緖 明其所傳之一致 擧而措之 亦猶是爾 蓋包費隱 兼小大 以終十二章之意 章內 語誠始詳 而所謂誠者 實此篇之樞紐也 又按孔子家語 亦載此章而其文尤詳 成功一也之下 有公曰 子之言 美矣至矣 寡人實固不足以成之也 故其下 復以子曰 起答辭 今無此問辭而猶有子曰二字 蓋子思刪其繁文 以附于篇而所刪有不盡者 今當爲衍文也 博學之以下 家語無之 意彼有闕文 抑此或子思所補也歟

自誠明 謂之性 自明誠 謂之敎 誠則明矣 明則誠矣

自由也 德無不實而明無不照者 聖人之德 所性而有者也 天道也 先明乎善而後 能實其善者 賢人之學 由敎而入者也 人道也 誠則無不明矣 明則可以至於誠矣  右第二十一章 子思承上章夫子天道人道之意而立言也 自此以下十二章 皆子思之言 以反覆推明此章之意

惟天下至誠 爲能盡其性 能盡其性則能盡人之性 能盡人之性則能盡物之性 能盡物之 性則可以贊天地之化育 可以贊天地之化育則可以與天地參矣

天下至誠 謂聖人之德之實 天下莫能加也 盡其性者 德無不實 故無人欲之私 而天命之在我者 察之由之 巨細精粗 無毫髮之不盡也 人物之性亦我之性 但以所賦形氣不同而有異耳 能盡之者 謂知之無不明而處之無不當也 贊猶助也 與天地參 謂與天地□立而爲三也 此自誠而明者之事也  右第二十二章 言天道也

其次 致曲 曲能有誠 誠則形 形則著 著則明 明則動 動則變 變則化 唯天下至誠 爲能化

其次通大賢以下凡誠有未至者而言也 致推致也 曲一偏也 形者積中而發外 著則又加顯矣 明則又有光輝發越之誠也 動者誠能動物 變者物從而變 化則有不知其所以然者 蓋人之性 無不同 而氣則有異 故惟聖人能擧其性之全體而盡之 其次則必自其善端發見之篇而悉推致之 以各造其極也 曲無不致 則德無不實 而形著動變之功 自不能已 積而至於能化 則其至誠之妙 亦不異於聖人矣  右第二十三章 言人道也

至誠之道 可以前知 國家將興 必有禎祥 國家將亡 必有妖孼 見乎蓍龜 動乎四體 禍 福將至 善 必先知之 不善 必先知之 故至誠 如神

禎祥者福之兆 妖孼者禍之萌 蓍所以筮 龜所以卜 四體謂動作威儀之間 如執玉高卑 其容俯仰之類 凡此 皆理之先見者也 然 唯誠之至極而無一毫私僞留於心目之間者 乃能有以察其幾焉 神謂鬼神  右第二十四章 言天道也

誠者 自成也 而道 自道也

言誠者 物之所以自成 而道者 人之所當自行也 誠以心言 本也 道以理言 用也

誠者 物之終始 不誠 無物 是故君子 誠之爲貴

天下之物 皆實理之所爲 故必得是理然後 有是物 所得之理旣盡 則是物亦盡而無有矣 古人之心 一有不實 則雖有所爲 亦如無有 而君子必以誠爲貴也 蓋人之心 能無不實 乃爲有以自成 而道之在我者亦無不行矣

誠者 非自成己而已也 所以成物也 成己 仁也 成物 知也 性之德也 合內外之道也 故 時措之宜也

誠雖所以成己 然旣有以自成 則自然及物 而道亦行於彼矣 仁者體之存 知者用之發 是皆吾性之固有而無內外之殊 旣得於己 則見於事者以時措之而皆得其宜也  右第二十五章 言人道也

故至誠 無息

旣無虛假 自無間斷

不息則久 久則徵

久常於中也 徵驗於外也

徵則悠遠 悠遠則博厚 博厚則高明

此皆以其驗於外者言之 鄭氏所謂至誠之德著於四方者 是也 存諸中者旣久 則驗於外者益悠遠而無窮矣 悠遠故 其積也廣博而深厚 博厚故 其發也高大而光明

博厚 所以載物也 高明 所以覆物也 悠久 所以成物也

悠久卽悠遠 兼內外而言之也 本以悠遠致高厚 而高厚又悠久也 此言聖人與天地同用

博厚配地 高明配天 悠久無疆

此言聖人與天地同體

如此者 不見而章 不動而變 無爲而成

見猶視也 不見而章 以配地而言也 不動而變 以配天而言也 無爲而成 以無彊而言也

天地之道 可一言而盡也 其爲物 不貳 則其生物 不測

此以下 復以天地 明至誠無息之功用 天地之道可一言而盡 不過曰誠而已 不貳所以誠也 誠故 不息而生物之多 有莫知其所以然者

天地之道 博也厚也高也明也悠也久也

言天地之道誠一不貳 故能各極其盛 而有下文生物之功

今夫天 斯昭昭之多 及其無窮也 日月星辰 繫焉 萬物 覆焉 今夫地一撮土之多 及其 廣厚 載華嶽而不重 振河海而不洩 萬物載焉 今夫山一券石之多 及其廣大 草木生之 禽獸居之 寶藏興焉 今夫水一勺之多 及其不測 □□蛟龍魚鼈生焉 貨財殖焉

昭昭猶耿耿 小明也 此指其一處而言之 及其無窮 猶十二章及其至也之意 蓋擧全體而言也 振收也 券區也 此四條 皆以發明由其不貳不息 以致盛大而能生物之意 然天地山川 實非由積累而後大 讀者不以辭害意可也

詩云 維天之命 於穆不已 蓋曰天之所以爲天也 於乎不顯 文王之德之純 蓋曰文王之 所以爲文也 純亦不已

詩周頌維天之命篇 於歎辭 穆深遠也 不顯猶言豈不顯也 純純一不雜也 引此以明至誠無息之意 程子曰 天道不已 文王純於天道亦不已 純則無二無雜 不已則無間斷先後  右第二十六章 言天道也

大哉 聖人之道

包下文兩節而言

洋洋乎 發育萬物 峻極于天

峻高大也 此言道之極於至大而無外也

優優大哉 禮儀三百 威儀三千

優優充足有餘之意 禮儀經禮也 威儀曲禮也 此言道之入於至小而無間也

待其人而後行

總結上兩節

故曰 苟不至德 至道不凝焉

至德謂其人 至道指上兩節而言 凝聚也 成也

故君子 尊德性而道問學 致廣大而盡精微 極高明而道中庸 溫故而知新 敦厚以崇禮

尊者恭敬奉持之意 德性者 吾所受於天之正理 道由也 溫猶□溫之溫 謂故學之矣 復時習之也 敦加厚也 尊德性 所以存心而極乎道體之大也 道問學 所以致知而盡乎道體之細也 二者修德凝道之大端也 不以一毫私意自蔽 不以一毫私欲自累 涵泳乎其所已知 敦篤乎其所已能 此皆存心之屬也 析理則不使有 毫釐之差 處事則不使有過不及之謬 理義則日知其所未知 節文則日謹其所未謹 此皆致知之屬也 蓋非存心 無以致知 而存心者 又不可以不致知 故此五句 大小相資 首尾相應 聖賢所示入德之方 莫詳於此 學者宜盡心焉

是故居上不驕 爲下不倍 國有道 其言足以興 國無道 其默 足以容 詩曰 旣明且哲 以保其身 其此之謂與

興謂興起在位也 詩大雅烝民之篇  右第二十七章 言人道也

子曰 愚而好自用 賤而好自專 生乎今之世 反古之道 如此者 災及其身者也

以上孔子之言 子思引之 反復也

非天子 不議禮 不制度 不考文

此以下子思之言 禮親疎貴賤相接之禮也 度品制 文書名

今天下 車同軌 書同文 行同倫

今子思自謂當時也 軌轍迹之度 倫次序之體 三者皆同 言天下一統也

雖有其位 苟無其德 不敢作禮樂焉 雖要其德 苟無其位 亦不敢作禮樂焉

鄭氏曰 言作禮樂者 必聖人在天子之位

子曰 吾說夏禮 杞不足徵也 吾學殷禮 有宋 存焉 吾學周禮 今用之 吾從周

此又引孔子之言 杞夏之後 徵證也 宋殷之後 三代之禮 孔子皆嘗學之而能言其意 但夏禮 旣不可考證 殷禮雖存 又非當世之法 惟周禮 乃時王之制 今日所用 孔子旣不得位 則從周而已  右第二十八章 承上章爲下不倍而言 亦人道也

王天下 有三重焉 其寡過矣乎

呂氏曰 三重謂議禮 制度 考文 惟天子得以行之 則國不異政 家不殊俗 而人得寡過矣

上焉者 雖善 無徵 無徵 不信 不信 民弗從 下焉者 雖善 不尊 不尊 不信 不信 民弗從

上焉者謂時王以前 如夏商之禮雖善 而皆不可考 下焉者謂聖人在下 如孔子雖善於禮 而不在尊位也

故君子之道 本諸身 徵諸庶民 考諸三王而不謬 建諸天地而不悖 質諸鬼神而無疑 百世以俟聖人而不惑

此君子指王天下者而言 其道卽議禮制度考紊之事也 本諸身有其德也 徵諸庶民 驗其所信從也 建立也 立於此而參於彼也 天地者道也 鬼神者造化之迹也 百世以俟聖人而不惑 所謂聖人復起 不易吾言者也

質諸鬼神而無疑 知天也 百世以俟聖而而不惑 知人也

知天知人知其理也

是故君子 動而世爲天下道 行而世爲天下法 言而世爲天下則 遠之則有望 近之則不 厭

動兼言行而言 道兼法則而言 法法度也 則準則也

詩曰 在彼無惡 在此無射 庶幾夙夜 以永終譽 君子 未有不如此而蚤有譽於天下者

詩周頌振鷺之篇 射厭也 所謂此者 指本諸身以下六事而言  右第二十九章 承上章居上不驕而言 亦人道也

仲尼 祖述堯舜 憲章文武 上律天時 下襲水土

祖述者 遠宗其道 憲章者 近守其法 律天時者 法其自然之運 襲水土者 因其一定之理 皆兼內外該本末而言也

□如天地之無不持載 無不覆□ □如四時之錯行 如日月之代明

錯猶迭也 此言聖人之德

萬物竝育而不相害 道竝行而不相悖 小德川流 大德敦化 此天地之所以爲大也

悖猶背也 天覆地載 萬物□育於其間而不相害 四時日月 錯行代明而不相悖 所以不害不悖者 小德之川流 所以□育□行者 大德之敦化 小德者 全體之分 大德者 萬殊之本 川流者 如川之流 脈絡分明而往不息也 敦化者 敦厚其化 根本盛大而出無窮也 此言天地之道 以見上文取譬之意也  右第三十章 言天道也

唯天下至聖 爲能聰明睿知 足以有臨也 寬裕溫柔足以有容也 發强剛毅 足以有執也 齊莊中正 足以有敬也 文理密察 足以有別也

聰明睿知生知之質 臨謂居上而臨下也 其下四者 乃仁義禮智之德 文文章也 理條理也 密詳細也 察明辨也

溥博淵泉 而時出也

溥溥周□而廣□也 淵泉靜深而有本也 出發見也 言五者之德 充積於中而以時發見於外

溥博如天 淵泉如淵 見而民莫不敬 言而民莫不信 行而民莫不說

言其充積極其盛而發見當其可也

是以 聲名洋溢乎中國 施及蠻貊 舟車所至 人力所通 天之所覆 地之所載 日月所照 霜露所隊 凡有血氣者 莫不尊親 故曰配天

舟車所至以下 蓋極言之 配天言其德之所及 廣大如天也  右第三十一章 承上章而言小德之川流 亦天道也

唯天下至誠 爲能經綸天下之大經 立天下之大本 知天地之化育 夫焉有所倚

經綸皆治絲之事 經者理其緖而分之 綸者比其類而合之也 經常也 大經者五品之人倫 大本者 所性之全體也 惟聖人之德 極誠無妄 故於人倫 各盡其當然之實 而皆可以爲天下後世法 所謂經綸之也 其於所性之全體 無一毫人欲之僞以雜之 而天下之道天變萬化 皆由此出 所謂立之也 其於天地之化育 則亦其極誠無妄者有默契焉 非但聞見之知而已 此皆至誠無妄自然之功用 夫豈有所倚著於物而後能哉

□□其仁 淵淵其淵 浩浩其天

□□ 懇至貌 以經綸而言也 淵淵靜深貌 以立本而言也 浩浩廣大貌 以知化而言也 其淵其天 則非特如之而已

苟不固聰明聖知達天德者 其孰能知之

固猶實也 鄭氏曰 唯聖人能之聖人也  右第三十二章 承上章而言大德之敦化 亦天道也 前章 言至聖之德 此章 言至誠之道 然至誠之道 非至聖 不能知 至聖之德 非至誠 不能爲 則亦非二物矣 此篇 言聖人遷都之極致至此而無以加矣

詩曰 衣錦尙絅 惡其文之著也 故君子之道 闇然而日章 小人之道 的然而日亡 君子之道 淡而不厭 簡而文 溫而理 知遠之近 知風之自 知微之顯 可與入德矣

前章 言聖人之德 極其盛矣 此復自下學立心之始言之 而下文 又推之 以至其極也 詩國風衛碩人 鄭之□ 皆作衣錦□矣 □絅同 禪衣也 尙加也 古之學者爲己 故其立心如此 尙絅故 闇然 衣錦故 有日章之實 淡簡溫 絅之襲於外也 不厭而文且理焉 錦之美在中也 小人反是 則暴於外而無實以繼之 是以 的然而日亡也 遠之近 見於彼者由於此也 風之自 著乎外者本乎內也 微之顯 有諸內者形諸外也 有爲己之心 而又知此三者 則知所謹而可入德矣 故 下文 引詩 言謹獨之事

詩云 潛雖伏矣 亦孔之昭 故君子內省不□ 無惡於志 君子之所不可及者 其唯人之所不見乎

詩小雅正月之篇 承上文 言莫見乎隱 莫顯乎微也 □病也 無惡於志猶言無愧於心 此君子謹獨之事也

詩云 相在爾室 尙不愧于屋漏 故君子 不動而敬 不言而信

詩大雅抑之篇 相視也 屋漏室西北隅也 承上文 又言君子之戒謹恐懼 無時不然 不待言動而後敬信 則其爲己之功 益加密矣 故下文 引詩 幷言其效

詩曰 奏假無言 時靡有爭 是故君子 不賞而民勸 不怒而民威於□鉞

詩商頌烈祖之篇 奏進也 承上文而遂及其效 言進而感格於神明之際 極其誠敬 無有言說而人自化之也 威畏也 □□斫也 鉞斧也

詩曰 不顯惟德 百□其刑之 是故 君子篤恭而天下平

詩周頌烈文之篇 不顯說見二十六章 此借引以爲幽深玄遠之意 承上文 言天子有不顯之德 而諸侯法之 則其德愈深而效悠遠矣 篤厚也 篤恭言不顯其敬也 篤恭而天下平 乃聖人至德淵微自然之應 中庸之極功也

詩云 予懷明德 不大聲以色 子曰 聲色之於以化民 末也 詩云 德□如毛 毛猶有倫 上天之載 無聲無臭 至矣

詩大雅皇矣之篇 引之 以明上文所謂不顯之德者 正以其不大聲與色也 又引孔子之言 以爲聲色 乃化民之末務 今但言不大之而已 則猶有聲色者存 是未足以形容不顯之妙 不若烝民之詩所言德□如毛 則庶乎可以形容矣 而又自以爲謂之貌 則猶有可比者 是亦未盡其妙 不若文王之詩所言上天之載無聲無臭 然後 乃爲不顯之至耳 蓋聲臭 有氣無形 在物 最爲微妙 而猶曰無之 故惟此可以形容不顯篤恭之妙 非此德之外 又別有是三等然後爲至也  右第三十三章 子思引前章極致之言 反求其本 復自下學爲己謹獨之事 推而言之 以馴致乎篤恭而天下平之盛 又贊其妙 至於無聲無臭而後已言 蓋擧一篇之要而約言之 其反復丁寧示人之意 至深切矣 學者其可不盡心乎